[{"text_idx": "#000003", "text": "PartnershipsMedia / PressLogos and Branding"}, {"text_idx": "#000008", "text": "Yn ol Swyddog y Wasg Clwb Rygbi Pontypridd Guto Davies, y dull y mae\u2019r clwb yn ei fabwysiadu wrth hyrwyddo\u2019r iaith yw mai\u2019n araf bach y mae mynd ymhell."}, {"text_idx": "#000009", "text": "\u201cDy\u2019n ni ddim mewn sefyllfa i drosi holl weithgaredd y clwb yn gyfangwbwl o\u2019r Saesneg i\u2019r Gymraeg dros nos\u201d meddai Davies. \u201cRy\u2019n ni\u2019n byw mewn cymuned lle mae\u2019r Gymraeg yn draddodoadol wedi colli tir ond yn awr a\u2019r cyfle i ad-ennill y tir hwnnw yn raddol."}, {"text_idx": "#000010", "text": "\u201cMae addysg Gymraeg wedi ehangu yn yr ardal, a nifer fawr yn pasio drwy\u2019r ysgolion ac yn cael gafael ar yr iaith. Y broblem enfawr wedi hynny yw nad oes cyfleoedd i ddal ati i ddefnyddio\u2019r iaith yn naturion yn y gymuned."}, {"text_idx": "#000011", "text": "\u201cOs gallwn ni fel clwb rygbi poblogaidd yn y gymuned wneud argraff ar bobol fod y Gymraeg yno ar gyfer pawb, ac nad oes tabw i\u2019w defnyddio fel iaith naturiol bob dydd, yna\u2019r gobaith yw y gallwn wneud rhywfaint o gyfraniad tuag at ei hadferiad.\u201d"}, {"text_idx": "#000012", "text": "Mae\u2019r Gymraeg wedi ei chyflwyno mewn nifer o ffyrdd yng ngweithgareddau\u2019r clwb. Mae erthyglau yn cael eu gosod ar y wefan, erthygl \u2018Gair i Gall\u2019 yn rhaglenni\u2019r gemau, caneuon Cymraeg yn cael eu chwarae dros yr uchelseinydd ac erthyglau a fideo wedi eu danfon i\u2019r cylchgrawn wythnosol Golwg."}, {"text_idx": "#000013", "text": "Mae\u2019r clwb hefyd yn cyfrannu yn rheolaidd i raglen Gymraeg yr orsaf radio leol GTFM bob nos Fawrth, ac yn rhoi eitemau misol i\u2019r papur bro Tafod Elai."}, {"text_idx": "#000014", "text": "\u201cDoes dim byd yn chwyldroadol yn y ffordd y gallwn ni hybu\u2019r Gymraeg o fewn y clwb\u201d medd Guto Davies. \u201cYn gyffredinol mae yna ewyllys da tuag at yr iaith a byddwn yn ddibynnol ar hynny i wneud i\u2019r polisi iaith lwyddo. Y gamp fawr fydd rhoi\u2019r hyder i\u2019n cefnogwyr ifanc ac i\u2019n chwaraewyr allu defnyddio\u2019r Gymraeg yn hollol naturiol ymysg ei gilydd o ddydd i ddydd.\u201d"}, {"text_idx": "#000016", "text": "The club represents a community in which the language traditionally lost ground, but is now making a significant comeback. With a growing number of club supporters and players being Welsh speakers, but often lacking the confidence to use the language, the club hopes that its positive use of Welsh can be of benefit to the community."}]